

**Nemzeti Szakképzési és Felnőttképzési Hivatal**

**PROJEKTKEZELÉSI FŐOSZTÁLY**

**KÉPZÉSI MUNKATÁRS**

munkakör betöltésére

pályázatot hirdet

Jogviszony időtartama:

Határozott idejű munkaviszony.

Foglalkoztatás jellege:

Teljes munkaidő heti 40 óra.

Munkavégzés helye:

Nemzeti Szakképzési és Felnőttképzési Hivatal (NSZFH)

1089 Budapest, Baross u. 133.

Ellátandó feladatok:

* ágazatokhoz tartozó helyzetelemzések, statisztikai adatok gyűjtése
* szakképzéshez kapcsolódó szakmai tartalmak fejlesztésének koordinálása
* munkacsoportok szervezése,
* vállalatokkal való kapcsolattartás
* online felületek kezelése, szakmai fórum moderálása
* koncepciók, stratégiák vezetőség részére történő előkészítése
* a szakképzési és felnőttképzési projektteamek koordinálása, az összehangolt munka megvalósítása

Jogállás, illetmény és juttatások:

A jogállásra, a munkabér megállapítására, valamint a juttatásokra a kormányzati igazgatásról szóló 2018. évi CXXV. törvény/a munka törvénykönyvéről szóló 2012. évi I. törvény rendelkezései, valamint az NSZFH Közszolgálati Szabályzatának rendelkezései az irányadók.

Munkakör betöltésének feltételei:

* magyar állampolgárság,
* cselekvőképesség,
* büntetlen előélet, erkölcsi bizonyítvány,
* felsőfokú pedagógiai / képzési területen szerzett végzettség,
* felhasználói szintű MS Office (irodai alkalmazások) ismeret,
* empátia, jó kommunikációs, konfliktuskezelési- és kapcsolatteremtő képesség
* szakképzésben vagy felnőttképzésben szerzett releváns tapasztalat
* egészségügyi alkalmasság.

Elbírálásánál előnyt jelent:

* Tapasztalat képzési projektek koordinálásában

Munkakör betöltéséhez szükséges kompetenciák:

* önálló, konstruktív, precíz munkavégzés,
* csapatmunkában való hatékony részvétel,
* rendszerszemlélet,
* megbízhatóság, terhelhetőség, precizitás.

**Benyújtandó iratok, igazolások:**

* a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi irataira vonatkozó szabályokról, valamint a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet 1. számú melléklete szerinti fényképes szakmai önéletrajz,
* végzettség, szakképzettség meglétét igazoló okmányok másolata,
* nyilatkoztat arról, hogy a pályázó hozzájárul személyes adatainak pályázati összefüggéssel történő kezeléséhez, valamint pályázati anyagának sokszorosításához, továbbításához (3. személlyel történő közléséhez)
* A benyújtandó iratokat PDF fájl formátumban kérjük csatolni.

A munkakör a pályázatok elbírálását követően azonnal betölthető.

Benyújtási határidő: 2023. február 05.

Jelentkezések elbírálásának határideje: 2023. február 28.

A pályázati kiírással kapcsolatban további információt Vígh Tímea osztályvezető asszony nyújt a fejlesztes@nive.hu e-mail címen.

Jelentkezések elbírálásának rendje:

A munkáltató által kijelölt bíráló bizottság a jelentkezési feltételeknek nem megfelelt jelentkezőket nem hallgatja meg. Személyes meghallgatásra – az álláshirdetési feltételeknek megfelelt jelentkezők közül – kizárólag azok kerülnek behívásra, akik a hirdetés részeként megjelölt iratokat – határidőn belül – hiánytalanul benyújtják, és meghallgatásukat az elbírálásban résztvevők szükségesnek ítélik.

Benyújtás módja:

Elektronikus úton az NSZFH Humánpolitikai Főosztály részére az NSZFH\_Palyazat@nive.hu e-mail címen keresztül, a tárgyban kérjük feltüntetni képzési munkatárs pályázat szöveget.

Munkáltatóval kapcsolatos egyéb lényeges információ:

A Nemzeti Szakképzési és Felnőttképzési Hivatal előmeneteli és továbbképzési lehetőséget biztosít munkatársai számára. **A munkáltatóval kapcsolatban további információt a** [**www.nive.hu**](http://www.nive.hu) **honlapon szerezhet.**